# Ekologiškai užaugintų galvijų skerdimų skaičius Lietuvoje

#

# 2021 m. II ketvirtį padidėjo

Šių metų II ketvirtį sertifikuotose įmonėse ir ūkiuose buvo paskersti 1 662 ekologiškai užauginti galvijai ir pagaminta 506,28 t galvijienos skerdenų. Ekologiškai užaugintų galvijų skerdimų skaičius Lietuvoje 2021 m. II ketvirtį, palyginti su 2020 m. II ketvirčiu, padidėjo 31,59 proc. Paskerstų ekologiškai užaugintų galvijų skaičius 2021 m. II ketvirtį sudarė 4,42 proc. visų paskerstų galvijų Lietuvoje. Paskerstų supirktų, savų užaugintų ir atliekant skerdimo paslaugą ekologiškai užaugintų galvijų vidutinis skerdenos svoris šių metų II ketvirtį buvo didesnis 7,30 proc. nei galvijų, užaugintų įprastinės gamybos ūkiuose, ir sudarė 304,62 kg. Vidutinė ekologiškai užaugintų galvijų supirkimo gyvojo svorio kaina 2021 m. II ketvirtį, palyginti su 2020 m. II ketvirčiu, padidėjo 18,97 proc. ir sudarė 139,57 EUR/100 kg (be PVM). Analizuojamu laikotarpiu vidutinė ekologiškai užaugintų galvijų supirkimo gyvojo svorio kaina buvo 12,42 proc. didesnė nei įprastinių galvijų. Šių metų II ketvirtį, palyginti su 2020 m. II ketvirčiu, vidutinė ekologiškai užaugintų galvijų supirkimo pagal skerdenas kaina padidėjo 12,86 proc. ir sudarė 285,27 EUR/100 kg (be PVM). Tai 21,13 proc. didesnė supirkimo pagal skerdenas kaina nei įprastinių galvijų.

Šaltinis: ŽŪIKVC (LŽŪMPRIS)